# DECIZIA ETAPEI DE ÎNCADRARE

## Nr. x din .05.2018

Ca urmare a solicitării de emitere a acordului de mediu adresate de **ORAȘUL GURA HUMORULUI,** cu sediul în orașul Gura Humorului, strada Piața Republicii, nr.14, județul Suceava, înregistrată la APM Suceava cu nr. 4867/15.05.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.05.2018, că proiectul **„Creșterea mobilității urbane, reducerea emisiilor de GES, prin introducerea transportului public local de călători și crearea infrastructurii necesare pentru operare, infrastructurii velo și pietonale și modernizarea rețelei stradale deservite de transportul local în comun”(Construire depou și clădire administrativă + autogară)**, propus a fi amplasat în orașul Gura Humorului, județul Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

I Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **1**. **Caracteristicile proiectului**

 a) Proiectul se încadrează în prevederile Hotărârii Guvernului nr. 445/2009, anexa nr. 2 pct. 10, lit. b - proiecte de dezvoltare urbană;

 b) Proiectul nu face obiectul prevederilor O.M. nr.19/2010 privind evaluarea adecvată a efectelor potențiale a investiției asupra ariilor naturale protejate de interes comunitar;

 c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în intravilanul orașului Gura Humorului, județul Suceava, pe terenul propietatea orașului Gura Humorului. Actualmente, imobilele sunt drumuri publice, parcări, terenuri libere și clădiri situate în zone cu activități complexe, libere de orice sarcini și nu s-a instituit nici un regim special asupra imobilelor în cauză.

 d) Prin marimea și tehnologia utilizată prin proiect , la punerea în funcțiune a acestuia nu va fi afectată calitatea factorilor de mediu prin emisii poluante.

Se propune: *Creșterea mobilității urbane, reducerea emisiilor de GES, prin introducerea transportului public local de călători și crearea infrastructurii necesare pentru operare, infrastructurii velo și pietonale și modernizarea rețelei stradale deservite de transportul local în comun” - Construire depou și clădire administrativă + autogară în orașul Gura Humorului.*

Investiția propusă se va realiza pe o suprafață de teren de 2564 mp, în intravilanul orașului Gura Humorului, la ieșirea din localitate spre Mănăstirea Humorului;imobilul are acces auto și carosabil existent atât din strada Mănăstirea Humorului cât și din strada Digului; prin prezentul proiect se dorește construirea unei autobaze care sa deservească rețeaua de transport public în comun la nivelul orașului. Construcțiile propuse spre construire sunt: clădirea depoului și clădirea pentru spații administrative, respectiv autogara.

Ambele construcții vor avea regim mic de înălțime – parter.

*Construcție depou*

Clădirea depoului va fi tip hală metalică.Infrastructura acesteia se va realiza clasic, cu fundații din beton armat monolit iar suprastructura va fi metalică.Închiderile atât la nivelul pereților exteriori, cât și la nivelul învelitorii se vor realiza cu panouri sandwich de 100 mm.În interiorul spațiului creat se vor amenaja 7 boxe pentru gararea autobuzelor, un canal tehnic, un birou, o magazie, un vestiar și grupuri sanitare.

Indici urbanistici: POT propus=29,08% CUTpropus=0,29

* Suprafața construită 567,58 mp
* Suprafața desfășurată 567,58 mp
* Inaltimea maxima la coama 6.94 m fata de cota ±0.00
* Inaltimea minima la streasina 5.28 m fata de cota ±0.00
* Înaltimea libera 2,80-6.50 m
* Volumul construit al cladirii 3.405 mc

*Construcție clădire administrativă + autogară*

Clădirea administrativă ce adăpostește și o mică autogară, se va realiza pe partea sud-estică a amplasamentului în apropierea strazii Mănăstirea Humorului. Spre deosebire de clădirea depoului, această clădire se va realiza cu fundații continue din beton armat monolit la nivelul infrastructurii, iar la nivelul suprastructurii se va folosi sistemul de cadre din beton armat și închideri din zidărie de cărămidă. Învelitoarea va fi de tip șarpantă, realizată din lemn și acoperită cu tabla metalică faltuită. Termoizolarea clădirii se va face cu polistiren/vată bazaltică de 10cm pentru pereții exteriori iar planșeul de peste parter se va izola cu vată minerală de 20 cm.

* Suprafața construită 178,13 mp;
* Suprafața desfasurată 178,13 mp
* regimul de inaltime P
* Inaltimea maxima la coama 5,22 m fata de cota ±0.00
* Inaltimea minima la streasina 3,20 m fata de cota ±0.00
* inaltimea libera la parter 3,00 m
* volumul construit al cladirii 534,00 mc

Clădirea administrativă va cuprinde următoarele funcțiuni: sala de asteptare,casierie,

 birou coletarie, 2 birouri personal, spatiu CT, grupuri sanitare personal, grupuri sanitare calatori.

*Amenajările exterioare* vor consta în construirea unei platforme pentru deșeurile menajere, amenajarea unor spații verzi si a unei platforme carosabile de incintă ce va avea rolul de circulație atât auto/carosabilă cât și pietonală.

Suprafața total construită, 745,71 mp

Suprafața total desfășurată, 745,71 mp

Suprafță circulații mixte (auto+ pietonal) 1198,18 mp

Suprafță platform deșeuri, 15,00 mp

Suprafață spații verzi, 605,11 mp.

Se vor realiza amenajari peisagere pe o suprafata de aprox. 605 mp, constand din insamantare cu iarba de gazon, plantare arbusti si arbori decorative, plantare de flori si vegetatie de talie mica.

Zona verde va fi dotată cu mobilier urban: vor fi amplasate: bănci din lemn cu schelet metallic si 10 de coșuri de gunoi din metal si lemn pentru colectarea gunoiului menajer. Totodată va fi prevazută si o cismea in zona de acces a clădirii aferente birourilor/autogării. Mobilierul urban propus este realizat din materiale naturale- lemn de esenta moale montat pe un schelet metalic. Băncile vor fi montate la limita dintre alei si spatiul verde, sau pe platformele laterale special amenajate.

**Alimentarea cu apa**

 Pentru asigurarea alimentarii cu apa a obiectivului, se va realiza un bransament la reteaua locala existenta apă-canal.

**Canalizare menajera**

 Pentru canalizarea apelor menajere se va realiza un bransament la reteaua locala existenta apă-canal.Apele uzate provenite de pe spatiile carosabile si cladiri vor fi colectate de o rigola carosabila conectata la reteaua de canalizare menajera a obiectivului.

**Alimentarea cu energie electrica**

 Alimentare cu energie electrica a obiestivului se va realiza din reteaua de medie tensiune a localitatii, in baza unui studiu de solutie. Beneficiarul va achizitiona un post de transformare, amplasat la limita de proprietate, de tip anvelopat alimentat in bucla de medie a localitatii. Masura de consum va fi implementata pe medie tensiune, iar echiparea celulei de medie tensiune se va realiza conform cerintelor furnizorului. Celula de joasa tensiune va avea aprotectii pentru cele 2 plecari prevazute iar fundatiile postului de transformare se vor executa conform detaliilor producatorului desemnat. Primul consumator si cel mai important al postului de transformare va fi Depoul care va fi alimentat cu 4 cabluri de 400 mm cupru, cu o lungime a traseului de 45 m (inclusiv rezerve tehnice) + 1 cablu de 150mm de aceeasi lungime.

Va fi prevazut in incinta si o instalatie de iluminat cu stalpi alimentati printr-o retea electrica de cablu tip CYAbY 3x2,5 mm cu lungime de 95 m din tabloul autogarii.

**Alimentarea cu energie termica**

Incalzirea spatiilor se va realiza cu agent termic preparat de câte un cazan de incălzire centrală cu functionare pe combustibil gaze naturale in condensatie pe fiecare clădire, cu putere instalată de 35kW/centrală.

 e) cumularea cu alte proiecte – nu este cazul;

 f) utilizarea resurselor naturale – nu este cazul;

 Utilitățile necesare pentru organizarea de șantier:

 Apa potabilă – rețea

 Energie electrică – va fi asigurată de rețeaua electrică din localitate;

 Deșeuri:- principalele categorii de deșeuri care vor rezulta din activitatea de execuție a proiectului sunt:

* pământul în exces de la operațiile de săpături;
* pulberi de ciment de la operațiile de construcții și finisaje;

Pe perioada execuției, aceste deșeuri rezultate vor fi transportate de pe teren și duse la un depozit autorizat de deșeuri prin grija constructorului;

1. emisiile poluante , inclusiv zgomotul și alte surse de disconfort:
* pe perioada derulării lucrărilor de execuție pot apărea emisii;
* pulberi ciment de la operațiile de construcții și finisaje;
* noxe de la mijloacele de transport a materialelor;
* pulberi de pământ de la operațiile de săpături;

Aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuția lucrărilor și operațiuni de transport, folosirea unor mijloace de transport performante,etc.).

* în perioada lucrărilor de construcții, zgomotul va fi generat de utilajele de excavație și

mijloacele de transport și se va avea în vedere utilizarea unor utilaje silențioase, cu un grad ridicat de fiabilitate și randament ridicat;

1. riscul de accident: pe perioada execuției și funcționării obiectivului este redus, nu se

utilizeazaă substanțe periculoase, alimentarea utilajelor cu carburanți se face numai de la stațiile de distribuție carburanți autorizate.

 **2.** **Localizarea proiectului**

* utilizarea existentă a terenului: conform certificatului de urbanism nr.53 din

21.03.2018, terenul destinat construcției ce face obiectul prezentei documentații tehnice este teren curți construcții și este situat în intravilanul orașului Gura Humorului.

 - relativa abundență a resurselor naturale din zonă, calitatea și capacitatea regenerativă a acestora: nu este cazul.

 - ariile în care standardele de calitate a mediului stabilite de legislația în vigoare au fost déjà depășite – nu este cazul.

 - peisajele cu semnificație istorică, cultural și arheologică – nu este cazul.

 - ariile dens populate – lucrările propuse se află în intravilanul orașului Gura Humorului.

 - zone de protecție specială – nu este cazul.

 **3.** **Caracteristicile impactului potențial**

* Extinderea impactului, aria geografică și numărul de personae afectate – lucrările ce

urmează a fi executate nu vor avea un impact negativ asupra factorilor de mediu și nu vor crea un discomfort pentru populație pe perioada execuției lucrărilor;

* Natura transfrontieră a impactului- lucrările propuse nu au efect transfrontieră;
* Mărimea și complexitatea impactului – impactul va fi redus, atât pe perioada execuției

proiectului, cât și în perioada de funcționare;

* Probabilitatea impactului – impact redus pe perioada de execuție și în perioada de

funcționare a obiectivului;

* Durata, frecvența și reversibilitatea impactului – impact redus, pe perioada de

execuție și în perioada de funcționare a obiectivului.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 Proiectul propus nu este amplasat în arie naturală protejată, nu afectează direct sau indirect nici o arie protejată de interes comunitar.

Condiţiile de realizare a proiectului:

 - Investiția se va realiza cu respectarea documentației tehnice depuse precum a legislației de mediu în vigoare și a avizelor menționate în Certificatul de urbanism nr.53 din 21.03.2018, emis de Primăria orașului Gura Humorului;

 - conform art.22, alin 1 din HG nr.445/2009, în situația în care, după emiterea acordului de mediu și înaintea obținerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

 - se vor respecta cu strictețe limitele și suprafetele de lucru, modul de depozitare a materialelor și a rutelor alese pentru transport;

 - se vor amenaja locuri de stocare în condiții de siguranță pentru mediu și sănătatea umană a deșeurilor ce vor rezulta din executarea lucrărilor și se va asigura gestionarea corespunzătoare a acestora în conformitate cu prevederile Legii nr.211/2011.Deșeurile reciclabile colectate pe categorii, conform prevederilor legale , se vor valorifica către firme specializate în colectare/reciclare.Deșeurile menajere se vor colecta și preda la operatorii locali de salubritate autorizați;

 - nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

 - la finalizarea lucrărilor se vor îndepărta resturile de material și se va reface cadrul natural afectat de execuția lucrărilor;toate suprafețele de teren afectate vor fi refăcute și redate la folosința inițială;

 - neafectarea calității factorilor de mediu pe perioada derulării lucrărilor investiției și după punere în funcțiune a obiectivului;

 - se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

**Condiții impuse pentru organizarea de șantier**:

 - împrejmuire din panouri demontabile în jurul obiectivului;

 - amplasarea unui WC ecologic;

 - racorduri provizorii de apă și energie electrică.

 - este necesar să se stabilească o suprafață destinată spațiilor pentru personalul de

șantier- baracă muncitori - birou, loc servit masa, vestiar;

 - amplasarea unei magazii pentru depozitarea tuburilor și a materialelor de construcție ce urmează a fi utilizate în proiect;

* se va avea în vedere execuția rapidă a lucrărilor și încadrarea în termenul de realizare

a investiției;

* utilajele de construcții se vor alimenta cu carburanți numai de la stații de distribuție

carburanți autorizate;

* întreținere utilajelor/mijloacelor de transport (spălarea lor, efectuarea de reparații,

schimbare de ulei) se vor face numai la service-uri autorizate;

* titularul are obligația de a urmări modul de respectare a legislației de mediu în vigoare

pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului.

 Titularul proiectului are obligația de a notifica Agenția pentru Protecția Mediului Suceava dacă intervin elemente noi necunoscute și asupra oricărei modificări ale condițiilor care au stat la baza emiterii prezentei, înainte de realizarea modificării.

 Prezenta decizie se poate revizui, în cazul în care se constată apariția unor elemente noi, necunoscute la data emiterii.

 Prezenta decizie este valabilă pe toată perioada de aplicare a proiectului.

 Se va anunța Agenția pentru Protecția mediului Suceava data începerii și finalizării lucrărilor de execuție pentru verificarea respectării tuturor condițiilor impuse. Procesul verbal întocmit la finalizarea lucrărilor se anexează și face parte integrantă din procesul verbal de recepție la terminarea lucrărilor.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.